Hvordan fungerer flokimmunitet?

Hvis tilstrækkeligt mange i et samfund er immune, stopper en sygdom med at sprede sig. Det kaldes flokimmunitet.

Flokimmunitet skyldes, at det bliver svært for virus at spredes effektivt mellem de få, der ikke er immune. Det er altså en måde at beskytte hele befolkningen mod smitsomme sygdomme.

I det danske børnevaccinationsprogram vaccineres der mod blandt andet mæslinger og røde hunde. Opbakningen til programmet er så stor, at der her i landet er flokimmunitet mod de sygdomme.

Kilde: Jan Pravsgaard Christensen, Københavns Universitet.